ফ্যাদম

ফ্যাদম হল দৈর্ঘ্য পরিমাপের একটি একক যা ব্রিটিশ ইমপেরিয়েল একক এবং প্রথাগত মার্কিন এককে ৬ ফিট (১.৮২৮৮ মিটার) এর সমান, এটি সাধারণত পানির গভীরতা পরিমাপের ক্ষেত্রে ব্যবহৃত হয়। ফ্যাদম কোন আন্তর্জাতিক একক (এস আই একক) নয়, এটি আন্তর্জাতিক ভাবে গৃহীত কোন নন-এস আই একক ও নয়। এসব সত্ত্বেও এটি ঐতিহাসিক ভাবে ইংরেজি ভাষাভাষী দেশগুলোতে সমুদ্রের গভীরতা পরিমাপের ক্ষেত্রে বহুল ব্যবহৃত একটি একক। এক ইম্পেরিয়াল ফ্যাদম সমান দুই গজ হিসেব করা হয়। মূলত এটি একজন মানুষের প্রসারিত বাহুর সমান, এক নটিক্যাল মাইলের এক হাজার ভাগের এক ভাগ অথবা ব্রিটিশ ইম্পেরিয়াল গজ এর গুণিতক হিসেবে প্রকাশ করার উপর নির্ভর করে ফ্যাদমের আকার সামান্য পরিবর্তিত হয়। পূর্বে এ শব্দটি ৫-৫.৫ ফিট (১.৫-১.৭ মিটার) দৈর্ঘ্যের বিভিন্ন রকম এককের জন্য ব্যবহৃত হত। ফ্যাদম নামটির উৎপত্তি পুরাতন ইংরেজি শব্দ fæðm থেকে, এটির মূল ডেনিশ (ভাইকিংদের মাধ্যমে) শব্দ "favn" থেকে এসেছে যার অর্থ বাহু দ্বারা আলিঙ্গন করা বা বাহু প্রসারিত করা। এছাড়াও ধারণা করা হয় এটির মূল একই অর্থ বিশিষ্ট পুরাতন হাই জার্মান শব্দ "fadum" থেকে এসেছে। মধ্য ইংরেজিতে একে বলা হত fathme। প্রাচীন গ্রিক পরিমাপ পদ্ধতিতে এটি অরগুইয়া (গ্রিকঃ ὀργυιά, orgyiá, অর্থাৎ "প্রসারিত") নামে পরিচিত ছিল যাকে ইংরেজি ফ্যাদম বলা হয়। বাইজেন্টাইন যুগে এটির দুরকম গঠন পাওয়া যায়ঃ একটি "সাধারণ অরগুইয়া" (ἁπλὴ ὀργυιά, haplē orguiá) যেটা অনেকটা পুরাতন গ্রিক ফ্যাদমের সমতুল্য (৬ বাইজেন্টাইন হল ১.৮৭ মিটারে সমতুল্য) এবং আরেকটি হল "ইম্পেরিয়েল" (βασιλικὴ, basilikē) বা "জ্যামিতিক অরগুইয়া" (γεωμετρικὴ ὀργυιά, geōmetrikē orguiá) যা ছিল এক-ভাগের আট ভাগের সমান লম্বা (৬ ফিট এবং এক বিঘত বা ২.১০ মিটার)। এক ফ্যাদম সমানঃ ১.৮২৮৮ মিটার (মার্কিন যুক্তরাষ্ট্রে বাহিরে) ১.৮২৮৮০৪ মিটার (মার্কিন যুক্তরাষ্ট্রে ২০২৩ পর্যন্ত) ২ গজ (১ গজ সমান ১⁄২ ফ্যাদম) ৬ ফুট (১ ফিট সমান ১⁄৬ ফ্যাদম) ১৮ হাত ৭২ ইঞ্চি ১ মিটার প্রায় ০.৫৪৬৮ ফ্যাদমের সমান ১৯৫৯ সালে আন্তর্জাতিক গজ এবং পাউন্ড ঐকমত্য অনুযায়ী মার্কিন যুক্তরাষ্ট্র, অস্ট্রেলিয়া, কানাডা, নিউজিল্যান্ড, দক্ষিণ আফ্রিকা এবং যুক্তরাজ্য আন্তর্জাতিক পাউন্ডকে ০.০৯১৪৪ মিটার নির্ধারণ করে। ১৯৫৯ সালে মার্কিন যুক্তরাষ্ট্র ফ্যাদমকে মার্কিন জরিপ ফুট হিসেবে সংজ্ঞায়িত করে। ২০১৯ সালের অক্টোবর মাসে মার্কিন যুক্তরাষ্ট্রের জাতীয় ভূমি জরিপ সংস্থা এবং জাতীয় মান ও প্রযুক্তি ইনস্টিটিউট যৌথ ভাবে মার্কিন জরিপ ফুট কে বাতিল করার ঘোষণা দেয়, যা ২০২২ সালের শেষের দিকে কার্যকর করা হবে। এরপর প্রথাগত মার্কিন এককে ফ্যাদমকে আন্তর্জাতিক ১৯৫৯ সালের ফুট অনুযায়ী সংজ্ঞায়িত করা হয়, যেখানে এক ফ্যাদম সমান ১.৮২৮৮ মিটার হিসেবে নির্ধারণ করা হয়। ব্রিটিশ নৌবিভাগ ফ্যাদমকে এক নটিকাল মাইলের এক হাজার ভাগের এক ভাগ সমান নির্ধারণ করে (৬০৮০ ফিট) অথবা ৬.০৮ ফিট (১.৮৫ মিটার)। বাস্তবে "রণতরী ফ্যাদম" হিসেবে ৬ ফুট (১.৮ মিটার) ব্রিটেন এবং মার্কিন যুক্তরাষ্ট্রে ব্যবহৃত হত। নটিক্যাল চার্ট অনুযায়ী ৩০ ফুটের (৯.১ মিটার) কম গভীরতাকে ফুটে হিসাব করা হত এবং এর চেয়ে বেশি গভীরতার ক্ষেত্রে ফ্যাদমে হিসাব করা হত বলে বাস্তবে ফ্যাদমের নিয়ে হিসাবে কোন ঝামেলা সৃষ্টি হত না। ঊনবিংশ শতাব্দীর আগপর্যন্ত ইংল্যান্ডে ফ্যাদমের দৈর্ঘ্য এর হিসাব অনেক বেশি পরিবর্তনশীল ছিল, এটি বাণিজ্যিক নৌযানের ক্ষেত্রে ৫.৫ ফুট এবং মাছধরা নৌযান এর ক্ষেত্রে ৫ অথবা ৭ ফুট (১.২ - ২.১ মিটার) ধরা হত (১.৫ থেকে ১.৭ অথবা ২.১ ফুট)। একটা সময়ে সিকি বলতে এক ফ্যাদমের এক-চতুর্থাংশকে বলা হত। জাহাজের ব্যবহৃত তারের দৈর্ঘ্যে কে ১০০ - ১২০ ফ্যাদম হিসেবে গণনা করা হত। বেশির ভাগ আধুনিক নটিক্যাল চার্টে গভীরতাকে মিটারে প্রকাশ করা হয়ে থাকে। তবে মার্কিন নৌ-মহাসাগরীয় অফিস ফিট এবং ফ্যাদম ব্যবহার করে থাকে। নটিক্যাল চার্টে গভীরতার ক্ষেত্রে যে একক ব্যবহৃত হয় তা সুনির্দিষ্ট ভাবে উল্লেখ করা থাকে। অগভীর পানির গভীরতা মাপার জন্য মাঝিরা সাধারণত একধরনের শব্দ রেখা ব্যবহার করে, যাতে ফ্যাদম বিন্দু এবং কিছু ক্ষেত্রে ডিপ নামক বিন্দু চিহ্নিত করা থাকে, যেটা ব্যবহারকারী নিজের সুবিধামত চিহ্নিত করে থাকে। উপকূলীয় অঞ্চলের পানি, যেখানে পানির গভীরতা বেশি নয়, এবং যেখানে হাতে চালিত শব্দ রেখা দ্বারা গভীরতা মাপা যায় তাকে বলা হয় অন সাউন্ডিং বা ইন সাউন্ডিং । অপরদিকে যেসব এলাকায় পানির গভীরতা ১০০ ফ্যাদমের চেয়ে বেশি এবং হাতে চালিত শব্দ রেখা ব্যবহার করা যায় না সেসব এলাকাকে বলা হয় অফ সাউন্ডিং বা আউট অফ সাউন্ডিং । ১০০ ফ্যাদমের বেশি গভীরতার ক্ষেত্রে ভারী শব্দ রেখা দরকার হয়, একে বলা হয় গভীর-সমুদ্র। তরঙ্গ দ্বারা গভীরতা পরিমাপক যন্ত্র এই পদ্ধতিটির স্থলাভিষিক্ত হয়। এ যন্ত্রটি যান্ত্রিক ভাবে জাহাজের নিচে পানির গভীরতা মাপতে পারে। এর একটি সংস্করণকে বলা হয় ফ্যাদমিটার (ট্রেডমার্ক)। এ যন্ত্র দ্বারা মাপা পরিমাপকে বলা হয় ফ্যাদগ্রাম। ফ্যাদম রেখা বা ফ্যাদম বক্ররেখা নটিক্যাল চার্টের উপর একটি বক্ররেখা, যেখানে সকল মিলিত বিন্দু একই গভীরতা নির্দেশ করে, অর্থাৎ এরা সমুদ্র তলদেশেও একই উচ্চতা নির্দেশ করে। সমুদ্র তলদেশে একই গভীরতা বিশিষ্ট বিস্তীর্ণ সমতল ভূমি রয়েছে যাদের ফ্যাদম নম্বর দ্বারা চিহ্নিত করা হয়, যেমন উত্তর সাগরের বিস্তীর্ণ চৌদ্দ অথবা দীর্ঘ চল্লিশ। বাণিজ্যিক মাছধরা নৌযানে গভীরতা পরিমাপের কাজে ফ্যাদম ব্যবহার করা হত। তাদের ব্যবহৃত দড়ি কে বলা হত ভূমিলাইন যেটা একটা প্রধান সেটলাইন থেকে ব্যবহার করা হত। সেটলাইন মূলত ৩০০ ফ্যাদমের দড়ির একটা বান্ডিল। এ দড়িটির ৫০ ফ্যাদমকেই (৩০০ ফুট বা ৯১ মিটার) বলা হত লাইন । বিশেষ করে প্রশান্ত মহাসাগরীয় উপকূলীয় অঞ্চলে মাছ ধরার কাজে ব্যবহৃত সেটলাইন গুলোকে 'স্কেটস' নামক এককে ভাগ করা হত, যার প্রতিটি কয়েক শত ফ্যাদম ভূমিলাইন বিশিষ্ট ছিল এবং সাথে বিভিন্ন ধরনের হুক আটকানো থাকত। বড় ধরনের মাছ ধরার কাজে ব্যবহৃত জালগুলো প্রায় ৭০ ফ্যাদম (৪২০ ফুট বা ১৩০ মিটার) লম্বা ছিল এবং মাঝের দিকটায় গভীরতা ছিল অনেক বেশি। তিমি শিকারের কাজে ব্যবহৃত হার্পূন এর লাইন গুলো ছিল প্রায় ১৫০ ফ্যাদম (৯০০ ফুট বা ২৭০ মিটার) লম্বা। জাহাজের বাইরের দিকে কয়েক ফ্যাদম দূরে লগলাইনের সাথে লাগানো এক টুকরো কাপড়কে বলা হত ফোররানার, যেটা দিয়ে জাহাজের প্রবাহ রেখা সীমিত করা থাকত। পানির নিচে ৪০ ফ্যাদমের (২৪০ ফুট; ৭৩ মিটার) মধ্যে যেকোন গভীরতায় একধরনের প্রতিবন্দক লাগানো থাকত যাকে বলা হত ঘুড়ি । শিকল দিয়ে জোড়া দেওয়া একধরনের চেইন দিয়ে এর নোঙ্গর এর তার বানানো হত, যেটি সাধারণত ১৫ ফ্যাদম (৯০ ফুট; ২৭ মিটার) এর হয়, এটি শট নামে পরিচিত ছিল। নোঙ্গরের তার হিসেবে ব্যবহৃত শিকলের দৈর্ঘ্য ১২.৫ ফ্যাদমের (৭৫ ফুট; ২২.৯ মিটার) সমান। ১৯৫৯ সালে ব্রিটিশ নৌবাহিনী শিকলের দৈর্ঘ্যকে ১৫ ফ্যাদমে (৯০ ফুট; ২৭ মিটার) পুনর্নিধারণ করে। ফিনল্যান্ডে কদাচিৎ ফ্যাদমকে সমুদ্র সংক্রান্ত একক হিসেবে ব্যবহার করা হত, যা ০.০০১ নটিক্যাল মাইল বা ০.০১ তারের দৈর্ঘ্যের সমান। সমুদ্রে মৃতদেহ সমাহিত (মৃতদেহের সাথে ভারী বস্তু দিয়ে পানির তলায় পৌছানো) করার জন্য পানির গভীরতা সর্বনিম্ন ৬ ফ্যাদম হওয়া প্রয়োজন। এখান থেকেই বাক্যাংশ 'টু ডিপ সিক্স' এর উৎপত্তি যার অর্থ বাতিল বা নিষ্পত্তি করা। এবাক্যাংশটি শেক্সপিয়ার তার দি টেম্পেস্ট এ ব্যবহার করেছেন। বিংশ শতাব্দীর প্রমার্ধের আগ পর্যন্ত যুক্তরাজ্যে খনির (খনিজ পদার্থ উত্তোলন) গভীরতা মাপার ক্ষেত্রে এটি ব্যবহার করা হত। খনিশ্রমিকেরা এটিকে ক্ষেত্রফলের একক হিসেবে ব্যবহার করে যা একটি তলের ফাটলের উপর ৬ বর্গফুট (০.৫৬ বর্গমিটার) এলাকা কে বুঝায়। ব্রিটেনে ৬ ফুট (১.৮ মিটার) প্রস্থচ্ছেদ দৈর্ঘ্য বিশিষ্ট যেকোনো কাঠের স্তুপের পরিমাণকে বুঝানোর কাযে এটি ব্যবহৃত হয়। মধ্য ইউরোপে এটি ক্লাফতার নামে পরিচিত, ফ্রান্সে যেটি টোইস নামে পরিচিত। প্রাথমিকভাবে নির্মাণ কাজের জন্য উপযুক্ত ছোট সংগ্রহ-তালিকার কাজে হাঙ্গেরি তে এখনো অনানুষ্ঠিকভাবে ভূমির ক্ষেত্রফল মাপার কাজে বর্গ ফ্যাদম ব্যবহার করা হয়।[স্পষ্টকরণ প্রয়োজন] পরিমাপের প্রাচীন গ্রীক একক গভীরতামিতি ইংরেজ একক আন্তর্জাতিক একক পদ্ধতি চিসাম, হিউ, সম্পাদক (১৯১১)। "Fathom"। ব্রিটিশ বিশ্বকোষ। 10 (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 201। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Oxford English Dictionary, second edition, 1989; Bosworth, Joseph (১৮৯৮)। Thomas Toller, সম্পাদক। An Anglo-Saxon Dictionary। Oxford, England: Clarendon Press। ২০০৭-০৩-১৪ তারিখে মূল থেকে আর্কাইভ করা।  "Definition of FATHOM"। www.merriam-webster.com। সংগ্রহের তারিখ ২১ মার্চ ২০১৮।  http://www.etymologiebank.nl/trefwoord/vadem "3712. orguia", Bible Hub, ২০১৬ উদ্ধৃতি টেমপ্লেট ইংরেজি প্যারামিটার ব্যবহার করেছে (link) . Loizos, Demetris I. (২০১০), "Byzantine Measures" (পিডিএফ), Digital Humanities: Diophant Ancient Measures Converter, পৃষ্ঠা 1–2, সংগ্রহের তারিখ ৬ এপ্রিল ২০১৫ উদ্ধৃতি টেমপ্লেট ইংরেজি প্যারামিটার ব্যবহার করেছে (link) . Schilbach, E.; ও অন্যান্য (১৯৯১), "Orgyia", The Oxford Dictionary of Byzantium, Oxford University Press, পৃষ্ঠা 1532–1533, আইএসবিএন 978-0-19-504652-6 . "Sea measures"। Admiralty Manual of Seamanship। HMSO। ১৯৯৫। পৃষ্ঠা 1·19। আইএসবিএন 0-11-772696-6।  NIST Guide to the SI, Appendix B: Conversion Factors "NGS and NIST to Retire U.S. Survey Foot after 2022"। National Geodetic Survey। ৩১ অক্টোবর ২০১৯। সংগ্রহের তারিখ ৪ মার্চ ২০২০।  "U.S. Survey Foot: Revised Unit Conversion Factors"। NIST। ১৬ অক্টোবর ২০১৯। সংগ্রহের তারিখ ৪ মার্চ ২০২০।  Fenna (2000: 88-89) "NOAA Chart"। ২০১১-১০-০৩ তারিখে মূল থেকে আর্কাইভ করা। সংগ্রহের তারিখ ২০০৮-০৫-২২।  Sounding lead. By James Mathews. Navy & Marine Living History Association. "Burney: "Vocabulary of Sea Terms", 1876."। www.bruzelius.info। সংগ্রহের তারিখ ২১ মার্চ ২০১৮।  MarineWaypoints.com - Nautical Glossary. SandyBay.net - Marine Directory (MarineWaypoints.com) and Reference Directory (StarDots.com). The new way and the old; how the sounding machine has superseded the deep sea lead. The New York Times, June 6, 1892, page 5. Field Procedures Manual, National Oceanic and Atmospheric Administration (NOAA), Office of Coast Survey. ওয়েব্যাক মেশিনে আর্কাইভকৃত ৩ জুলাই ২০১৭ তারিখে May 2008. In chapter 7, Glossary, page 252. Hydrographic Manual. ওয়েব্যাক মেশিনে আর্কাইভকৃত ২০০৮-০৭-০৪ তারিখে By Captain Karl B. Jeffers. Publication 20-2, Coast and Geodetic Survey, U. S. Department Of Commerce. Posted by the Hydrographic Society of America. Glossary of Marine Navigation. ওয়েব্যাক মেশিনে আর্কাইভকৃত ২০০৮-১২-১৮ তারিখে Page 763. I'd Rather Be Sailing. Scofield, William Launce (১৯৪৭)। Drift and set line fishing gear in California। Sacramento, California: California State Printing Office। সংগ্রহের তারিখ ১৮ মে ২০১৭ – Calisphere-এর মাধ্যমে। As opposed to drifting, a piece of fishing gear is considered set when it is anchored or attached to the bottom or shore so that it is not free to move about with water or wind currents. By contrast, a drift line or net has no such attachment to the bottom or shore and is therefore free to drift or move with any currents.  Dept. of the Army Technical Bulletin TB 43-0144: Painting of Watercraft। U.S. Government Printing Office। ১৯৯০। পৃষ্ঠা D–2।  "Shackle n.1, 9."। Oxford English Dictionary। সংগ্রহের তারিখ ২৩ ফেব্রুয়ারি ২০১৫।  Jerrard, H. G.; McNeill, D. B. (১৯৮৬)। A Dictionary of Scientific Units। Springer Science & Business Media। আইএসবিএন 9789400941113। সংগ্রহের তারিখ ৩ মার্চ ২০১৫।  Hirsch Jr, E.D.; Kett, Joseph F.; Trefi, James (২০০২)। The New Dictionary of Cultural Literacy। Boston, MA: Houghton Mifflin। আইএসবিএন 0-618-22647-8।  "Mining Encyclopaedia"। U.K. Mine and Quarry Information and Exploration। ২০০৬-০৫-১৫ তারিখে মূল থেকে আর্কাইভ করা। সংগ্রহের তারিখ ২০০৭-০৫-২৮।  Fenna, Donald (২০০২)। "fathom"। A Dictionary of Weights, Measures, and Units। Oxford: University Press। আইএসবিএন 0-19-860522-6। . An explanation of the fathom marks used at sea (retrieved Sept 2005). Hungarian web page that refers to the length of a "bécsi öl"